pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นายกฯ พอใจผลการพูดคุยสันติภาพจังหวัดชายแดนใต้ เดินหน้าสร้างสันติสุขในพื้นที่
วันศุกร์ที่ 14 มกราคม 2565
​นายกฯ พอใจผลการพูดคุยสันติภาพจังหวัดชายแดนใต้ เดินหน้าสร้างสันติสุขในพื้นที่
​นายกฯ พอใจผลการพูดคุยสันติภาพจังหวัดชายแดนใต้ เดินหน้าสร้างสันติสุขในพื้นที่
วันที่ 14 มกราคม 2565นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายกรัฐมนตรี พลเอก ประยุทธ์ จันทร์โอชา พอใจผลการพูดคุยเพื่อสันติสุขจังหวัดชายแดนใต้ เมื่อวันที่ 11 และ 12 มกราคม 2565 โดยมีพลเอก วัลลภ รักเสนาะ เป็นหัวหน้าคณะ ทําการพูดคุยกับคณะผู้แทน BRN นําโดยอุสตาส อานัส อับดุลเราะห์มาน ณ กรุงกัวลาลัมเปอร์ มาเลเซีย และมี ตันซรี อับดุล ราฮิม บิน โมฮัมหมัด นอร์ เป็นผู้อํานวยความสะดวก และผู้เชี่ยวชาญอีก 2 คน ร่วมสังเกตการณ์ด้วย
ทั้งสองฝ่ายเห็นพ้องที่จะยึดถือ 3 ประเด็น เป็นแนวทางในการพูดคุยระยะต่อไป คือ 1) การลดความรุนแรง 2) การปรึกษาหารือกับประชาชนในพื้นที่ และ 3) การแสวงหาทางออกทางการเมือง โดยจะมีกลไกการทํางานร่วมกัน ประกอบด้วย การมีบุคคลผู้ประสานงาน และคณะทํางานร่วมของทั้งสองฝ่ายในแต่ละเรื่อง ทั้งนี้เพื่อผลักดันให้การพูดคุยเป็นไปอย่างต่อเนื่อง คล่องตัว และเกิดผลสําเร็จเป็นรูปธรรม
“นายกรัฐมนตรี ยังได้ขอบคุณทุกภาคส่วนที่ช่วยขับเคลื่อนให้เกิดการพูดคุยในครั้งนี้ แม้สถานการณ์โรคระบาด COVID-19 จะเป็นข้อจํากัดในการเดินทางข้ามพรมแดน แต่ทั้งสองฝ่ายได้พยายามติดต่อสื่อสาร สานต่อกระบวนการพูดคุยเพื่อสันติสุข จนสามารถผลักดันให้เกิดการพบปะพูดคุยได้จริง รัฐบาลปรารถนาที่จะสร้างบรรยากาศการพูดคุยที่ดี เพื่อนําไปสู่การลดความรุนแรง การใช้ชีวิตที่เป็นปกติสุขตามความคาดหวังของประชาชน อันจะเป็นการแสดงถึงความคืบหน้าและประโยชน์ที่เกิดจากกระบวนการพูดคุยเพื่อสันติสุขในจังหวัดชายแดนภาคใต้” นางสาวรัชดา กล่าว
.................
รัฐบาลไทย-ข่าวทำเนียบรัฐบาล-สิงคโปร์ชวนไทย MOU ดีอีพีเอ
วันจันทร์ที่ 23 พฤษภาคม 2565
สิงคโปร์ชวนไทย MOU ดีอีพีเอ
สิงคโปร์ชวนไทย MOU ดีอีพีเอ
วันนี้(22พฤษภาคม2565 )เวลา14:00น.นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคมได้ให้การตอนรับเเละร่วมหารือกับนายกานคิมยองรัฐมนตรีว่าการกระทรวงการค้าและอุตสาหกรรมสิงคโปร์ในโอกาสที่เดินทางเข้าร่วมประชุมรัฐมนตรีการค้าเอเปคทั้งนี้ในการหารือนายกานคิมยองรัฐมนตรีว่าการกระทรวงการค้าและอุตสาหกรรมสิงคโปร์ได้ขอความร่วมมือประเทศไทยในการลงนามสนับสนุนMOUความตกลงหุ้นส่วนด้านเศรษฐกิจดิจิทัลระหว่างไทยและสิงคโปร์(Digital Economy Partnership Agreement : DEPA) ซึ่งคลอบคลุม6ด้านได้เเก่1.การอํานวยความสะดวกทางการค้า2.ข้อมูล3.การชําระเงินอิเล็กทรอนิกส์เทคโนโลยีการชําระเงิน4.การยืนยันตัวตนทางดิจิทัล5.ความเชื่อมั่นของทางธุรกิจเเละผู้บริโภค6.มาตรฐาน
นอกจากนี้ยังมีการศึกษาเพิ่มเติมเกี่ยวกับประสิทธิภาพการทําการค้าดิจิทัลระบบการดูแลข้อมูลไหลเวียนระหว่างประเทศ การคุ้มครองผู้บริโภคทางออนไลน์เทคโนโลยีอุบัติใหม่ เช่นAI blockchain เพื่อเป็นประโยชน์ในการสร้างเเละส่งเสริมเศรษฐกิจดิจิทัลระหว่างประเทศให้เป็นรูปธรรมมากยิ่งขึ้น
ทั้งนี้นายชัยวุฒิเปิดเผยภายหลังการหารือว่าเรื่องการลงนามMOU ดีอีพีเอนั้นเป็นเรื่องสําคัญขอศึกษาเเละสอบถามผู้ที่เกี่ยวข้องอย่างรอบด้านเนื่องจากเรื่องดังกล่าวมีความสําคัญเพราะเกี่ยวข้องกับการค้าอิเล็กทรอนิกส์ระหว่างประเทศ เเละสิงคโปร์ก็เป็นศูนย์กลางการค้าเเละการเงินของภูมิภาคเเละของโลกด้วยโดยมีการวางบรรทัดฐานหลักเกณฑ์การค้าดิจิทัลเพื่ออํานวยความสะดวกต่างๆในการค้าดิจิทัลอิเล็กทรอนิกส์ในระดับระหว่างประเทศ
************
รัฐบาลไทย-ข่าวทำเนียบรัฐบาล-สธ.เร่งควบคุมโควิด 10 จังหวัด Watch List ส่งวัคซีนเกือบ 3.5 ล้านโดสฉีดให้ได้ตามเป้าหมาย
วันศุกร์ที่ 15 ตุลาคม 2564
สธ.เร่งควบคุมโควิด 10 จังหวัด Watch List ส่งวัคซีนเกือบ 3.5 ล้านโดสฉีดให้ได้ตามเป้าหมาย
ปลัดกระทรวงสาธารณสุข จัดทํา 10 จังหวัด Watch List ที่ยังมีการติดเชื้อโควิดสูง เร่งสนับสนุนการควบคุมโรค ตั้งเป้าลดการติดเชื้อรายวันให้ไม่เกิน 5 พันราย พร้อมเร่งรัดการฉีดวัคซีนทุกจังหวัดให้ได้ร้อยละ 50 ในสิ้นเดือนตุลาคมนี้ โดยจัดส่งซิโนแวค 1.4 ล้านโดส
วันนี้ (15 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธาณสุข กล่าวภายหลังประชุมทางไกลร่วมกับนายแพทย์สาธารณสุขจังหวัดและผู้อํานวยการโรงพยาบาลทั่วประเทศ ถึงการบริหารจัดการวัคซีนโควิด 19 และการเปิดเมือง ว่า สถานการณ์โรคโควิด 19 ของประเทศไทยอยู่ในระดับทรงตัว มีการติดเชื้อประมาณวันละ 1 หมื่นราย เสียชีวิตเกือบ 100 ราย จึงได้กําชับให้ทุกจังหวัดร่วมกันควบคุมโรคให้การติดเชื้อไม่เกิน 5 พันราย และเสียชีวิตไม่เกิน 30 ราย รวมถึงคงระบบการดูแลรักษาผู้ติดเชื้อที่บ้านและที่ชุมชนต่อเนื่อง เพื่อให้โรงพยาบาลดูแลผู้ป่วยที่มีอาการได้อย่างเพียงพอ สําหรับปัจจัยที่ทําให้โรคโควิด 19 เริ่มทรงตัว เนื่องจากบางพื้นที่มีการติดเชื้อลดลง เช่น ภาคเหนือ ภาคตะวันออกเฉียงเหนือ กทม.และปริมณฑล โดยคาดว่าสัปดาห์หน้าการติดเชื้อของ กทม.น่าจะลดลงจากหลักพันรายเหลือหลักร้อยราย
ส่วนบางพื้นที่ที่ยังมีการติดเชื้อสูงขึ้น คือ ภาคใต้ ภาคกลาง และภาคตะวันออก ได้เสนอที่ประชุม ศบค.ให้มีการตั้ง ศบค.ส่วนหน้าเพื่อควบคุมสถานการณ์และเร่งรัดการฉีดวัคซีนให้ครอบคลุมมากขึ้น อย่างไรก็ตาม การติดเชื้อไม่ได้สูงขึ้นในทุกจังหวัด จึงจัดทําจังหวัด “Watch List” หรือต้องจับตามองที่มีการระบาดในชุมชนเพิ่มขึ้น ต้องได้รับการช่วยเหลือสนับสนุน 10 จังหวัด ได้แก่ สงขลา ยะลา นราธิวาส ปัตตานี นครศรีธรรมราช ตาก ราชบุรี ระยอง จันทบุรี และนครราชสีมา โดยให้มีการวิเคราะห์สถานการณ์และจัดทําแผนควบคุมโรค เร่งตรวจคัดกรองด้วย ATK ฉีดวัคซีนกลุ่ม 608 ให้ครบ 2 เข็มตามเป้าหมาย สื่อสารมาตรการป้องกันตนเองสูงสุดตลอดเวลา และมาตรการองค์กร COVID Free Setting
สําหรับการฉีดวัคซีนโควิด 19 เมื่อวันที่ 14 ตุลาคม 2564 สามารถฉีดวัคซีนได้ 1,034,549 โดส สะสม 63,614,352 โดส ฉีดเข็มที่ 1 แล้วประมาณร้อยละ 51 ของประชากร กลุ่มนักเรียนนักศึกษาอายุ 12-17 ปี ฉีดแล้ว 864,145 โดส จากแสดงความประสงค์ไว้ 4.07 ล้านคน คิดเป็นร้อยละ 19.2 ขณะนี้ยังไม่พบรายงานอาการไม่พึงประสงค์รุนแรง โดยในกลุ่มเด็กชายอายุ 12-16 ปี ที่ให้ฉีดเพียงเข็มเดียวก่อนนั้น วันที่ 20 ตุลาคม 2564 จะมีการพิจารณาว่าจะฉีดเข็ม 2 หรือไม่
นายแพทย์เกียรติภูมิกล่าวต่อว่า ภายในสิ้นเดือนตุลาคมนี้ ตั้งเป้าหมายว่าทุกจังหวัดต้องฉีดให้ได้ร้อยละ 50 โดยมีพื้นที่เป็นCOVID Free Area 1 แห่งที่ฉีดได้อย่างน้อยร้อยละ 70 และกลุ่ม 608 ฉีดให้ได้ร้อยละ 80 โดยกรมควบคุมโรคจัดส่งวัคซีนซิโนแวคสําหรับฉีดเป็นเข็มที่ 1 จํานวน 1.4 ล้านโดส และแอสตร้าเซนเนก้าเป็นเข็มที่ 2 อีก 1.4 ล้านโดส คาดว่าจะส่งถึงพื้นที่วันที่ 19 ตุลาคมนี้ และทยอยส่งทุกสัปดาห์เพื่อให้บรรลุตามเป้าหมาย โดยเฉพาะจังหวัดนําร่องท่องเที่ยวรวม 17 จังหวัด รองรับการเปิดเมืองวันที่ 1 พฤศจิกายน 2564 ได้จัดสรรวัคซีนซิโนแวคอีก 699,908 โดส ซึ่งเพียงพอต่อการบรรลุเป้าหมาย
******************************************** 15 ตุลาคม 2564
รัฐบาลไทย-ข่าวทำเนียบรัฐบาล-กรมการขนส่งทางราง เปิดแผนอำนวยความสะดวกประชาชน ในการเดินทางระบบขนส่งทางราง ช่วงเทศกาลปีใหม่ 2565
วันพฤหัสบดีที่ 30 ธันวาคม 2564
กรมการขนส่งทางราง เปิดแผนอํานวยความสะดวกประชาชน ในการเดินทางระบบขนส่งทางราง ช่วงเทศกาลปีใหม่ 2565
ระหว่างวันที่ 29 ธันวาคม 2564 -  4 มกราคม 2565
กรมการขนส่งทางราง (ขร.) กระทรวงคมนาคม เปิดเผย ถึงแผนอํานวยความสะดวกและความปลอดภัยในการเดินทางด้วยระบบขนส่งทางรางของประชาชนในช่วงเทศกาลปีใหม่ 2565 ระหว่างวันที่ 29 ธันวาคม 2564 - 4 มกราคม 2565 โดยมีการดําเนินการแบ่งออกเป็น 3 ส่วน ดังนี้
1. ขร. ในฐานะหน่วยงานกํากับดูแลระบราง ได้จัดเจ้าหน้าที่ของ ขร. ดําเนินการประสานกับหน่วยงานผู้ให้บริการหากเกิดเหตุกรณีฉุกเฉิน รวมทั้งดําเนินการสุ่มตรวจระบบขนส่งทางรางรูปแบบต่าง ๆ เพื่อตรวจให้เป็นไปตามมาตรฐาน และมาตรการต่าง ๆ ทั้งด้านการอํานวยความสะดวก ความปลอดภยและมาตรการป้องกันการแพร่ระบาดของโรคติดเชื้อไวรัส COVID-19สายพันธุ์ใหม่ พร้อมทั้งจัดทํารายงานสรุปข้อมูลการให้บริการระบบราง ทั้งจํานวนเที่ยววิ่ง ปริมาณผู้โดยสารระบบราง และข้อมูลอุบัติเหตุ เหตุรถไฟฟ้าขัดข้อง ประจําวันเสนอกระทรวงคมนาคม
2. การประสานหน่วยงานผู้ให้บริการรถไฟและรถไฟฟ้า เพิ่มเจ้าหน้าที่ในการให้บริการและเฝ้าระวังจุดเสี่ยงต่าง ๆ การจัดให้มีสุนัข K-9 เพื่อเพิ่มการป้องกันเหตุต่าง ๆ รวมทั้ง รฟท. เพิ่มตู้โดยสารไปกับขบวนรถไฟทางไกล และเพิ่มขบวนรถพิเศษช่วยการโดยสาร เพื่ออํานวยความสะดวกประชาชนในการเดินทางกลับภูมิลําเนา เพื่อไม่ให้เกิดความแออัดในการเดินทาง ส่วนระบบรถไฟฟ้าเพิ่มความถี่การให้บริการในชั่วโมงเร่งด่วน และขยายเวลาในการให้บริการของคืนวันที่ 31 ธันวาคม 2564 ไปสิ้นสุดเวลา 02.00 น. ของวันที่ 1 มกราคม 2565 เพื่อรองรับประชาชนที่เดินทางไปร่วมกิจกรรมการเฉลิมฉลองเทศกาลปีใหม่ 2565 และเดินทางกลับที่พักได้อย่างสะดวก ทั้งนี้ ขร. ได้ประสานให้หน่วยงานผู้ให้บริการรถไฟฟ้าดําเนินการมาตรการ Group Release หากมีการใช้บริการระบบขนส่งทางรางจํานวนมาก เพื่อลดความเสี่ยงต่อการติดเชื้อไวรัส COVID-19
3. การขอความร่วมมือประชาชนผู้ใช้บริการให้ความร่วมมือกับหน่วยงานผู้ให้บริการ ตรวจวัดอุณหภูมิทุกครั้งก่อนเข้าใช้บริการระบบขนส่งทางราง สวมใส่หน้ากากตลอดการเดินทาง หมั่นล้างมือด้วยเจลแอลกอฮอล์ เพื่อลดความเสี่ยงในการติดเชื้อไวรัส COVID-19 และสแกนด้วยแอพพลิเคชั่น “ไทยชนะ” ทุกครั้งที่เข้าใช้บริการระบบขนส่งทางราง
ขร. หวังเป็นอย่างยิ่งว่าประชาชนทุกคนจะมีความสุขในการเดินทางด้วยระบบขนส่งทางรางในการเดินทางกลับภูมิลําเนาอย่างสะดวก ปลอดภัย ห่างไกล COVID-19 และขอให้ทุกท่านมีความสุขกับช่วงเทศกาลปีใหม่ 2565 นี้
รัฐบาลไทย-ข่าวทำเนียบรัฐบาล-พม. สดุดีผู้ให้แก่สังคม มอบโล่ เข็มประกาศเกียรติคุณอาสาสมัครและองค์กรเพื่อสังคมดีเด่น ประจำปี 2564
วันศุกร์ที่ 17 มิถุนายน 2565
พม. สดุดีผู้ให้แก่สังคม  มอบโล่ เข็มประกาศเกียรติคุณอาสาสมัครและองค์กรเพื่อสังคมดีเด่น ประจําปี 2564
พม. สดุดีผู้ให้แก่สังคม  มอบโล่ เข็มประกาศเกียรติคุณอาสาสมัครและองค์กรเพื่อสังคมดีเด่น ประจําปี 2564
วันนี้ (17 มิ.ย. 65) เวลา 11.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีมอบโล่ เข็มประกาศเกียรติคุณแก่อาสาสมัครดีเด่นและองค์การที่มีกิจกรรมทางสังคมดีเด่น และเชิดชูเกียรติอาสาสมัครพัฒนาสังคมและความมั่นคงของมนุษย์ดีเด่น (อพม.) ประจําปี 2564 โดยมี นายอนุกูล ปีดแก้ว อธิบดีกรมพัฒนาสังคมและสวัสดิการ และแพทย์หญิงสุวณี รักธรรม รองประธานสมาคมสภาสังคมสงเคราะห์แห่งประเทศไทย ในพระบรมราชูปถัมภ์ คนที่ 2 กล่าวรายงาน ทั้งนี้ นางพัชรี อาระยะกุล ปลัดกระทรวง พม. คณะผู้บริหารกระทรวง พม. และสมาคมสภาสังคมสงเคราะห์ฯ และผู้รับโล่ เข็มประกาศเกียรติคุณ เข้าร่วมงาน ณ ห้องประชุมชั้น 2 กรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายจุติ กล่าวว่า ด้วย วันที่ 21 ตุลาคมของทุกปี เป็นวันคล้ายวันพระราชสมภพสมเด็จพระศรีนครินทราบรมราชชนนี โดยคณะรัฐมนตรีได้มีมติเมื่อปี 2538 กําหนดให้วันที่ 21 ตุลาคมของทุกปี เป็นวันสังคมสงเคราะห์แห่งชาติและวันอาสาสมัครไทย ทั้งนี้ กระทรวงการพัฒนาสังคมและความมั่นคงของมนุษย์ (พม.) และสภาสังคมสงเคราะห์แห่งประเทศไทย ในพระบรมราชูปถัมภ์ ได้ร่วมกันจัดให้มีงานวันสังคมสงเคราะห์แห่งชาติและวันอาสาสมัครไทยเป็นประจําทุกปี เพื่อรําลึกในพระมหากรุณาธิคุณของสมเด็จพระศรีนครินทราบรมราชชนนี พร้อมทั้งเพื่อเผยแพร่พระเกียรติคุณและพระราชกรณียกิจด้านการจัดสวัสดิการสังคม สังคมสงเคราะห์ และการพัฒนาสังคม ตลอดจนเพื่อเป็นการประกาศเกียรติคุณและเป็นแบบอย่างแก่อาสาสมัครและองค์การที่มีกิจกรรมทางสังคมดีเด่น สําหรับวันนี้ จึงได้กําหนดจัดพิธีมอบโล่ เข็มประกาศเกียรติคุณแก่อาสาสมัครดีเด่นและองค์การที่มีกิจกรรมทางสังคมดีเด่น และเชิดชูเกียรติอาสาสมัครพัฒนาสังคมและความมั่นคงของมนุษย์ดีเด่น (อพม.) ประจําปี 2564 โดยมีผู้เข้ารับโล่และเข็มประกาศเกียรติคุณ รวมทั้งสิ้น 150 คน ประกอบด้วย 1) อาสาสมัครดีเด่น จํานวน 111 คน 2) องค์การที่มีกิจกรรมทางสังคมดีเด่น จํานวน 11 คน และ 3) อพม. ดีเด่น จํานวน 28 คน
นายจุติ กล่าวเพิ่มเติมว่า วันนี้ เป็นวันสดุดีผู้ให้แก่สังคม ซึ่งผู้ให้เป็นผู้ชนะความเห็นแก่ตัว ความเกลียดชัง ความท้อแท้ และความสิ้นหวัง วันนี้ ตนดีใจที่ได้เห็นผู้อาวุโสของสังคมยังกลับมาช่วยสังคมอย่างเสมอมาไม่ได้ขาด เป็นการถ่ายทอดมรดกของพฤติกรรมที่ดีๆ ของสังคมไทย และตนดีใจที่ได้เห็นเด็กรุ่นใหม่ทําหน้าที่ตรงนี้ สังคมยังมีความหวังกับคนรุ่นต่อไป ซึ่งสิ่งเล็กๆ ที่คนไทยทําให้ชาวโลกได้เห็นคือ คนไทยไม่ทิ้งกัน โดยบุคคลที่เป็นผู้ปิดทองหลังพระนั้นมีอยู่ทั่วประเทศ ดังนั้น วันนี้เรามาเผยให้โลกเห็นผู้ที่ปิดทองหลังพระว่ามีอยู่จริงและสังคมได้ประโยชน์ และถือว่าทุกท่านในวันนี้ เป็นตัวแทนของคนทั้งประเทศ 77 จังหวัดที่ได้มารับรางวัลนี้ ทั้งนี้ ขอแสดงความชื่นชมและประกาศเกียรติคุณแก่อาสาสมัครดีเด่นและองค์การที่มีกิจกรรมทางสังคมดีเด่น ที่ได้เสียสละแรงกายและแรงใจ ในการทํางานจิตอาสา เพื่อช่วยเหลือสังคม อุทิศตนเพื่อส่วนรวม มุ่งมั่นตั้งใจอํานวยประโยชน์สุขต่อประชาชนและสังคมมาโดยตลอด และหวังเป็นอย่างยิ่งว่า การปฏิบัติงานเพื่อสังคมของทุกท่านจะเป็นแรงผลักดันและเป็นแบบอย่างที่น่าภาคภูมิใจให้ทุกภาคส่วนเข้ามาเป็นพลังที่ยิ่งใหญ่เพื่อร่วมกันพัฒนาประเทศต่อไป
รัฐบาลไทย-ข่าวทำเนียบรัฐบาล-รฟม. ฉลองครบรอบ 30 ปี แจกบัตรโดยสาร มูลค่า 300 บาท ฟรี 300 ใบ
วันอาทิตย์ที่ 21 สิงหาคม 2565
รฟม. ฉลองครบรอบ 30 ปี แจกบัตรโดยสาร มูลค่า 300 บาท  ฟรี 300 ใบ
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ฉลองครบรอบ 30 ปี มอบของขวัญสุดพิเศษ ด้วยการแจกบัตรโดยสาร MRT Plus ประเภทบุคคลทั่วไป มูลค่า 300 บาท จํานวน 300 ใบ ฟรี โดยมีรายละเอียดกิจกรรมดังนี้
1. จัดกิจกรรมออนไลน์ แจกบัตรโดยสาร MRT Plus ประเภทบุคคลทั่วไป จํานวน 100 ใบ เพียงลงทะเบียนผ่านลิงก์https://bit.ly/3T1AvOIตั้งแต่วันนี้ - 22 สิงหาคม 2565 และประกาศผลผู้โชคดีในวันที่ 24 สิงหาคม 2565 ผ่านทางเฟซบุ๊ก: MRT Purple Line
2. จัดกิจกรรมแจกบัตรโดยสาร MRT Plus ประเภทบุคคลทั่วไป จํานวน 200 ใบ ณ บูธกิจกรรมในสถานีรถไฟฟ้า MRT ในวันที่ 25 - 26 สิงหาคม 2565 ตั้งแต่เวลา 12:00 น. เป็นต้นไป
- วันที่ 25 สิงหาคม 2565 ณ สถานีพหลโยธิน บริเวณทางออกที่ 4 จํานวน 100 ใบ
- วันที่ 26 สิงหาคม 2565 ณ สถานีเตาปูน บริเวณทางออกที่ 3 จํานวน 100 ใบ
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-​Govt Spokesperson: Businesses urged to hire migrant workers under MoU to prevent spread of COVID-19
วันจันทร์ที่ 13 ธันวาคม 2564
​Govt Spokesperson: Businesses urged to hire migrant workers under MoU to prevent spread of COVID-19
​Govt Spokesperson: Businesses urged to hire migrant workers under MoU to prevent spread of COVID-19
December 11, 2021, Government Spokesperson Thanakorn Wangboonkongchana disclosed that following the Prime Minister and Defense Minister Gen. Prayut Chan-o-cha’s instruction to law enforcement officials, military, police, and local administrative offices in all the border provinces to intercept smuggling and illegal entry of migrant labors in order to prevent illegal labor, crimes, and minimize the risk of unscreened COVID-19, a large number of illegal migrants have been arrested. He also ordered for thorough investigation of the entire smuggling process. If any involvement of public officials found in any case, they will be subject to the highest legal penalties.
The Prime Minister also called for the employers/entrepreneurs to strictly abide by the law, and hire migrant workers under a memorandum of understanding (MoU), which requires the COVID-19 screening process to ensure safety of the businesses and individuals.
รัฐบาลไทย-ข่าวทำเนียบรัฐบาล-ผักผลไม้อาหารฮาลาลไทยกระหึ่มซาอุดีอาระเบียทีมไทยแลนด์จับมือ ”ลูลู ไฮเปอร์มาร์เก็ต” เปิดเทศกาลอาหารไทยในกรุงริยาด
วันอังคารที่ 17 พฤษภาคม 2565
ผักผลไม้อาหารฮาลาลไทยกระหึ่มซาอุดีอาระเบียทีมไทยแลนด์จับมือ ”ลูลู ไฮเปอร์มาร์เก็ต” เปิดเทศกาลอาหารไทยในกรุงริยาด
ผักผลไม้อาหารฮาลาลไทยกระหึ่มซาอุดีอาระเบียทีมไทยแลนด์จับมือ ”ลูลู ไฮเปอร์มาร์เก็ต” เปิดเทศกาลอาหารไทยในกรุงริยาด
“อลงกรณ์” ตั้งเป้าขยายตลาดผักผลไม้อาหารฮาลาลไทย พร้อมผนึกเครือข่ายห้างยักษ์ ”ลูลู” เดินหน้าวางสินค้าไทยกว่า 2.5 พันรายการปูพรม 241 สาขาใน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการส่งเสริมสินค้าเกษตรมาตรฐานฮาลาลและประธานคณะทํางานแก้ไขปัญหาผลไม้ล่วงหน้าในคณะกรรมการพัฒนาและบริหารจัดการผลไม้ (Fruit Board) เปิดเผยวันนี้ว่า ในระหว่างการเยือนซาอุดีอาระเบีย (15 - 19 พ.ค.65) ได้สํารวจตลาดผัก ผลไม้และอาหารฮาลาลพบว่า เป็นตลาดที่มีศักยภาพสูงมีรายได้ต่อหัว (Per capita) 46,000 ดอลลาร์และกําลังเร่งรัดพัฒนาทางด้านการท่องเที่ยว การเกษตร อุตสาหกรรมอาหารและเทคโนโลยีภายใต้วิสัยทัศน์ซาอุดีอาระเบีย 2030 จึงได้หารือกับผู้บริหารของห้างลูลูไฮเปอร์มาร์เก็ต ( Lulu Hypermarket )ในการขยายจําหน่ายผัก ผลไม้ ผลิตภัณฑ์การเกษตรและอาหารมาตรฐานฮาลาลของไทยซึ่งทางลูลูพร้อมที่จะร่วมมือโดยพร้อมวางจําหน่ายสินค้าไทยกว่า 2,500 รายการใน 241 สาขาที่ตั้งอยู่ในซาอุดีอาระเบียและประเทศอื่นๆในภูมิภาคตะวันออกกลาง เช่น สหรัฐอาหรับเอมิเรตส์ โอมาน การ์ตา บาห์เรน จอร์แดน เป็นต้น เท่าที่สํารวจตลาดพบผักผลไม้ไทยเกือบทุกชนิด เช่น ทุเรียน มังคุด ลําไย เงาะ ลองกอง มะม่วง ขนุน มะขามหวาน มะพร้าวน้ําหอม กระชาย ผักบุ้ง คะน้า ขิง ตะไคร้ ส่วนผลิตภัณฑ์อาหารของไทยพร้อมที่จะรุกตลาดโลกเพราะมีกว่า 1.7 แสนรายการที่ผ่านการรับรองจากสถาบันมาตรฐานฮาลาลแห่งประเทศไทยของสํานักงานคณะกรรมการกลางอิสลาม
สําหรับลูลูไฮเปอร์มาร์เก็ตเป็นบริษัทการค้าของอาบูดาบี (ประเทศสหรัฐอาหรับเอมิเรตส์) มีสํานักงานในไทยโดยจะนัดประชุมกับผู้บริหารของลูลูภายในเดือนนี้ หลังเสร็จสิ้นภารกิจในซาอุดีอาระเบีย
เมื่อค่ําวานนี้ได้มีการจัดงานส่งเสริมสินค้าและผลิตภัณฑ์อาหารฮาลาลของไทย ที่ห้าง ลูลูไฮเปอร์มาร์เก็ต ( Lulu Hypermarket )สาขาห้างสรรพสินค้าอัตยัฟมอลล์ ( Atyaf Mall )โดยมีรองนายกรัฐมนตรีและรัฐมนตรีว่าการกระทรวงการต่างประเทศ นายดอน ปรมัตถ์วินัย เป็นประธานเปิดงาน พร้อมด้วย นายอลงกรณ์ พลบุตร ที่ปรึกษารมว.เกษตรฯ ดร.วินัย ดาห์ลัน ดร.ปกรณ์ ปรียากร ทีมไทยแลนด์ฮาลาล (Thailand Halal Taskforce) คณะผู้แทนกระทรวงเกษตรและสหกรณ์ กระทรวงพาณิชย์ นายสนั่น อังอุบลกุล ประธานหอการค้าไทย นายศุภชัย เจียรวนนท์ ประธานสภาดิจิตอลประเทศไทย ผู้แทนภาครัฐและเอกชนไทยและซาอุดีอาระเบีย เข้าร่วมในพิธีเปิดงานส่งเสริมสินค้าและผลิตภัณฑ์อาหารฮาลาลของไทยเป็นครั้งแรกนับแต่มีการยกระดับความสัมพันธ์ทางการทูตระหว่าง 2 ประเทศตั้งแต่เดือนมกราคมของปีนี้.
รัฐบาลไทย-ข่าวทำเนียบรัฐบาล-ครม. อนุมัติร่างกฎกระทรวงกำหนดมาตรฐานสินค้า กำหนดเกณฑ์การปฏิบัติที่ดีสำหรับปางช้างในการควบคุมดูแลและเลี้ยงช้างให้ถูกต้อง เหมาะสม ตามหลักสวัสดิภาพสัตว์
วันอังคารที่ 8 มีนาคม 2565
ครม. อนุมัติร่างกฎกระทรวงกําหนดมาตรฐานสินค้า กําหนดเกณฑ์การปฏิบัติที่ดีสําหรับปางช้างในการควบคุมดูแลและเลี้ยงช้างให้ถูกต้อง เหมาะสม ตามหลักสวัสดิภาพสัตว์
ครม. อนุมัติร่างกฎกระทรวงกําหนดมาตรฐานสินค้า กําหนดเกณฑ์การปฏิบัติที่ดีสําหรับปางช้างในการควบคุมดูแลและเลี้ยงช้างให้ถูกต้อง เหมาะสม ตามหลักสวัสดิภาพสัตว์
วันที่ 8 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยที่ประชุมคณะรัฐมนตรีวันนี้ มีมติอนุมัติหลักการร่างกฎกระทรวงกําหนดมาตรฐานสินค้าเกษตรสําหรับการปฏิบัติที่ดีสําหรับปางช้างเป็นมาตรฐานบังคับพ.ศ. ....โดยสาระสําคัญเป็นการกําหนดมาตรฐานสินค้าเกษตรสําหรับปางช้างเป็นมาตรฐานบังคับเพื่อกําหนดเกณฑ์การปฏิบัติที่ดีสําหรับปางช้าง ในการจัดการควบคุมดูแลและเลี้ยงช้างให้ถูกต้องเหมาะสม เป็นไปตามหลักสวัสดิภาพสัตว์ โดยกฎกระทรวงนี้ให้ใช้บังคับเมื่อผลกําหนด 2 ปีนับแต่วันประกาศในราชกิจจานุเบกษาเป็นต้นไป
สาระสําคัญของร่างกฎกระทรวง กําหนดให้มาตรฐานสินค้าเกษตรเลขที่ มกษ. 6413-2564 ตามประกาศกระทรวงเกษตรและสหกรณ์ เรื่องมาตรฐานสินค้าเกษตร : การปฏิบัติที่ดีสําหรับปางช้างตามพระราชบัญญัติมาตรฐานสินค้าเกษตรพ.ศ. 2551 ลงวันที่ 24 พฤษภาคม 2564 เป็นมาตรฐานบังคับ เช่น สถานที่ตั้งของปางช้างจะต้องอยู่ในสภาพแวดล้อมที่ไม่เสี่ยงจากการปนเปื้อนของอันตรายทางกายภาพ เคมี และชีวภาพที่มีผลกระทบต่อสุขภาพและสวัสดิภาพของสัตว์ มีคู่มือการจัดการปางช้างที่แสดงให้เห็นรายละเอียดการปฏิบัติงานที่สําคัญภายในปางช้าง เช่น การแยกและฝึกลูกช้าง การจัดการด้านการผสมพันธุ์ เป็นต้น มีสัตวแพทย์ผู้ควบคุมปางช้าง กํากับดูแลด้านสุขภาพช้าง มีการตรวจสุขภาพช้างประจําปีอย่างน้อยปีละ 1 ครั้ง เป็นต้น
โฆษกประจําสํานักนายกรัฐมนตรี กล่าวเพิ่มเติมว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เห็นความสําคัญของ “ช้าง” ซึ่งเป็นสัตว์ใหญ่ คู่บ้านคู่เมือง ด้วยการยกระดับการปฏิบัติในปางช้างให้มีมาตรฐานและส่งเสริมการดูแลช้างตามหลักวิชาการ ลดปัญหาช้างเร่ร่อนและส่งเสริมภาพลักษณ์การท่องเที่ยวไทย โดยปัจจุบัน ประเทศไทยมีปางช้างจํานวนมากที่ทําธุรกิจบริการ เช่น การแสดงช้าง หรือกิจกรรมการท่องเที่ยวที่เกี่ยวข้องกับช้าง ขณะที่ ปางช้างส่วนใหญ่ยังขาดความรู้ความเข้าใจในการปฏิบัติที่ดีในการจัดการควบคุมดูแลช้างที่ถูกต้อง จึงส่งผลให้เกิดปัญหาต่อสุขภาพช้าง การทารุณกรรมช้าง รวมทั้งเกิดปัญหาต่อสิ่งแวดล้อมจากมูลช้างและขยะมูลฝอย ดังนั้น เพื่อแก้ไขปัญหาและให้สอดรับกับสถานการณ์การประกอบกิจการปางช้าง เพื่อการแสดงหรือการท่องเที่ยวที่แสวงหาประโยชน์จากช้าง รวมทั้งตอบสนองผู้มาใช้บริการที่ต้องการความปลอดภัยจากการท่องเที่ยวในปางช้าง โดยกําหนดเกณฑ์ปฏิบัติที่ดีสําหรับปางช้าง เพื่อปรับปรุงในการจัดการควบคุมดูแลและเลี้ยงช้างให้ถูกต้องและเหมาะสม เป็นไปตามหลักสวัสดิภาพของสัตว์ โดยสํานักงานมาตรฐานสินค้าเกษตรและอาหารแห่งชาติ (มกอช.) จึงได้มีประกาศกระทรวงเกษตรและสหกรณ์ เรื่องกําหนดให้มาตรฐานสินค้าเกษตรการปฏิบัติที่ดีสําหรับปางช้าง ตามพระราชบัญญัติมาตรฐานสินค้าเกษตรพ.ศ. 2551 ลงวันที่ 24 พฤษภาคม 2564 เป็นมาตรฐานบังคับ โดยใช้บังคับกับปางช้างทุกขนาดด้วย
------------------
รัฐบาลไทย-ข่าวทำเนียบรัฐบาล-อัตราเงินเฟ้อทั่วไปเดือน ก.ค.2022
วันจันทร์ที่ 8 สิงหาคม 2565
อัตราเงินเฟ้อทั่วไปเดือน ก.ค.2022
อัตราเงินเฟ้อทั่วไปเดือน ก.ค. แตะระดับ 7.6% ชะลอตัวเล็กน้อยเทียบจาก 7.7% เมื่อเดือนก่อน จากราคาน้ํามันเชื้อเพลิงที่แผ่วตามราคาตลาดโลก
Key Highlights
 อัตราเงินเฟ้อทั่วไปเดือน ก.ค. แตะระดับ 7.6% (YoY) ชะลอตัวลงเล็กน้อยจากเดือนก่อนตามทิศทางราคาน้ํามันจากความกังวลต่อภาวะเศรษฐกิจโลกที่อ่อนแอลง อย่างไรก็ตามอัตราเงินเฟ้อพื้นฐานเร่งขึ้นจากเดือนก่อนมาอยู่ที่ 3.0% โดยในหมวดเคหสถาน เพิ่มขึ้น 8.4% และหมวดการบันเทิงฯ ที่เพิ่มขึ้นต่อเนื่องเป็นเดือนที่ 2 บ่งชี้ถึงการส่งผ่านของราคาสินค้าระหว่างหมวดอาหารและหมวดพลังงานออกไปยังหมวดอื่นๆ
 Krungthai COMPASS มองอัตราเงินเฟ้อทั้งปี 2022 จะอยู่ที่ 6.1% จากการปรับขึ้นราคาสินค้าที่เริ่มกระจายตัวเป็นวงกว้างมากขึ้น นอกจากนั้นหากมีการปรับขึ้นค่าไฟในงวด ก.ย.-ธ.ค. ก็จะเป็นแรงกดดันเงินเฟ้อในช่วงที่เหลือของปี ซึ่งจะกระทบอํานาจซื้อภาคครัวเรือนและต้นทุนของภาคธุรกิจ
อัตราเงินเฟ้อทั่วไปเดือน ก.ค. แตะระดับ 7.6% ชะลอตัวเล็กน้อยเทียบจาก 7.7% เมื่อเดือนก่อน จากราคาน้ํามันเชื้อเพลิงที่แผ่วตามราคาตลาดโลก
อัตราเงินเฟ้อทั่วไปเดือน ก.ค. อยู่ที่ 7.6 (YoY) ชะลอเล็กน้อยจากเดือนก่อนที่ 7.7% (YoY) ซึ่งเป็นระดับสูงสุดในรอบ 14 ปี โดยอยู่ในระดับที่ต่ํากว่านักวิเคราะห์คาดไว้ที่ 7.8% ปัจจัยหลักจากราคาขายปลีกน้ํามันเชื้อเพลิงที่ชะลอตัวลงจากความกังวลต่อภาวะเศรษฐกิจโลกที่อ่อนแอลง อย่างไรก็ตามอัตราเงินเฟ้อพื้นฐาน (ไม่รวมหมวดอาหารสดและพลังงาน) เร่งตัวขึ้นมาสู่ระดับ 3.0% (YoY) เทียบกับ 2.5% เมื่อเดือน มิ.ย. ตามราคาในหมวดเคหสถาน และหมวดสันทนาการที่เร่งตัวขึ้น ประกอบกับราคาในหมวดการขนส่งและการสื่อสารยังอยู่ในระดับสูงต่อเนื่องจากเดือนก่อน ด้านราคาในหมวดอาหารสดและหมวดพลังงานที่มีความผันผวนสูงนั้นยังเพิ่มในระดับสูง เช่น หมวดอาหารและเครื่องดื่มไม่มีแอลกอฮอล์ที่ปรับตัวเร่งขึ้น 8.0% (YoY) โดยเฉพาะราคาสินค้าในกลุ่มอาหารสดที่เพิ่มขึ้นมากตามแรงผลักดันของเนื้อสัตว์ที่มีต้นทุนการเลี้ยงสูงขึ้น ส่วนราคาพลังงานยังเพิ่มสูงถึง 33.8% (YoY) ในช่วง 7 เดือนแรกของปี 2565 อัตราเงินเฟ้อทั่วไปเฉลี่ยอยู่ที่ 5.9% ขณะที่ อัตราเงินเฟ้อพื้นฐานเฉลี่ยอยู่ที่ 2.0%
Implication:
• Krungthai COMPASS มองอัตราเงินเฟ้อในช่วงที่เหลือของปีจะอยู่ในระดับสูงกว่าค่าเฉลี่ยในช่วง 7 เดือนแรกของปี ซึ่งอยู่ที่ 5.9% และทําให้อัตราเงินเฟ้อทั้งปี 2022 อยู่ที่ 6.1% สาเหตุสําคัญจากการกระจายตัวของราคาที่เพิ่มขึ้นออกไปในหลายหมวดมากขึ้น สะท้อนจากอัตราเงินเฟ้อพื้นฐาน (หักอาหารสดและพลังงาน) ที่เร่งตัวขึ้นสู่ 2.5% เมื่อเทียบกับ 1.9% เมื่อเดือนก่อน โดยในหมวดเคหสถาน (สัดส่วน 21.9% ของตะกร้าเงินเฟ้อ) เพิ่มขึ้น 8.4% เทียบจาก 6.8% และหมวดการบันเทิงฯ (สัดส่วน 4.2%) เพิ่มขึ้นต่อเนื่องเป็นเดือนที่ 2 บ่งชี้ถึงการส่งผ่านของราคาสินค้าระหว่างหมวดอาหารและหมวดพลังงานออกไปยังหมวดอื่นๆ รวมถึงแนวโน้มการส่งผ่านต้นทุนผู้ประกอบการไปยังราคาสินค้าและบริการมากยิ่งขึ้น จากดัชนีราคาผู้ผลิตที่เพิ่มต่อเนื่อง มองไปในช่วงที่เหลือของปี ต้นทุนของผู้ประกอบการมีแนวโน้มเพิ่มขึ้น ทั้งจากราคาค่าไฟในกรณีที่มีการปรับขึ้นในงวด ก.ย. - ธ.ค. เนื่องจากราคาก๊าซธรรมชาติที่เป็นเชื้อเพลิงหลักอยู่ในทิศทางเพิ่มขึ้น อีกทั้ง กฟผ. อาจลดภาระแบกรับต้นทุนการผลิตไฟฟ้า ประกอบภาระจ่ายดอกเบี้ยของผู้ประกอบการอาจเพิ่มขึ้นหากมีการปรับขึ้นดอกเบี้ยจะส่งผลให้ต้นทุนทางการเงินเพิ่มสูงขึ้น
รัฐบาลไทย-ข่าวทำเนียบรัฐบาล-ครม.อนุมัติกรอบงบประมาณสำหรับงานหลักประกันสุขภาพแห่งชาติ ประจำปีงบประมาณ 2566 วงเงินรวม 209,044 ล้านบาท
วันอังคารที่ 1 กุมภาพันธ์ 2565
ครม.อนุมัติกรอบงบประมาณสําหรับงานหลักประกันสุขภาพแห่งชาติ ประจําปีงบประมาณ 2566 วงเงินรวม 209,044 ล้านบาท
ครม.อนุมัติกรอบงบประมาณสําหรับงานหลักประกันสุขภาพแห่งชาติ ประจําปีงบประมาณ 2566 วงเงินรวม 209,044 ล้านบาท
วันที่ 1 กุมภาพันธ์ 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)อนุมัติกรอบงบประมาณสําหรับงานหลักประกันสุขภาพแห่งชาติ ประจําปีงบประมาณ 2566 วงเงินรวม 209,044 ล้านบาท เพิ่มขึ้นจากปีงบประมาณ 2565 จํานวน 10,152 ล้านบาท ประกอบด้วย งบกองทุนหลักประกันสุขภาพแห่งชาติ 207,093 ล้านบาทเพิ่มขึ้นจากวงเงินที่ได้รับจัดสรรในปีงบประมาณ 2565 จํานวน 8,202 ล้านบาท หรือเพิ่มขึ้นร้อยละ 4.12 โดยเพิ่มขึ้นจากปัจจัยเงินเฟ้อด้านต้นทุนบริการ ปริมาณบริการที่เพิ่มขึ้นตามแนวโน้มปกติ การเพิ่มการเข้าถึงบริการรูปแบบใหม่ และเพื่อตอบสนองนโยบายยกระดับหลักประกันสุขภาพแห่งชาติของรัฐมนตรีว่าการกระทรวงสาธารณสุข และแนวทางปฏิรูปห้องฉุกเฉิน และงบประมาณบริหารงานของสํานักงานหลักประกันสุขภาพแห่งชาติ 1,950 ล้านบาท เพิ่มขึ้นจากปี 2565 จํานวน 665 ล้านบาท คิดเป็นร้อยละ 51.82
สําหรับโครงสร้างงบประมาณของกองทุนฯในปีงบประมาณ 2566 ประกอบด้วยรายการบริการหลัก 10 รายการ โดยมีการปรับเปลี่ยนที่สําคัญ คือ การยุบรวมรายการค่าบริการสาธารณสุขสําหรับบริการกรณีโรคโควิด-19 ซึ่งเป็นรายการที่เพิ่มขึ้นใหม่ในปีงบประมาณ 2565 เข้ากับ 1.รายการค่าบริการทางการแพทย์เหมาจ่ายรายหัว 2.รายการค่าบริการสร้างเสริมสุขภาพและป้องกันโรค ได้แก่ ค่าบริการตรวจคัดกรองการติดเชื้อด้วยวิธี RT-PCR และวิธี Antigen Test Kit (ATK) และค่าบริการฉีดวัคซีนป้องกันโรคโควิด -19 และ 3.เงินช่วยเหลือเบื้องต้นผู้รับบริการและผู้ให้บริการที่ได้รับความเสียหายจากการให้บริการ กรณีผู้รับบริการได้รับความเสียหายจากการรับบริการวัคซีนป้องกันโรคโควิด-19 และกรณีผู้ให้บริการได้รับความเสียหายจากการให้บริการผู้ป่วยโรคโควิด-19 เนื่องจากคาดการณ์ว่าโรคโควิด-19 จะกลายเป็นโรคประจําถิ่น
ทั้งนี้ได้มีการปรับปรุงรายการย่อยที่ใช้คํานวณอัตราค่าบริการทางการแพทย์เหมาจ่ายรายหัว โดยได้ย้ายรายการย่อยที่ 7บริการจ่ายตามเกณฑ์คุณภาพผลงานบริการที่เพิ่มขึ้น ไปรวมในงบบริการควบคุม ป้องกัน และรักษาโรคเรื้อรัง(โรคเบาหวานและความดันโลหิตสูง) คงเหลือรายการย่อย 6 รายการ ได้แก่ บริการผู้ป่วยนอกทั่วไป, บริการผู้ป่วยในทั่วไป, บริการกรณีเฉพาะ,บริการฟื้นฟูสมรรถภาพด้านการแพทย์,บริการแพทย์แผนไทย และค่าบริการทางการแพทย์ที่เบิกจ่ายในลักษณะงบลงทุน
นอกจากนี้ข้อเสนองบกองทุนฯที่ขอรับจัดสรรในปีงบประมาณ 2566 ยังได้เพิ่มสิทธิประโยชน์ใหม่ ปรับความชัดเจนของขอบเขตและการเข้าถึงบริการที่ยังเข้าถึงบริการได้น้อยรวม 26 รายการ รวมถึงขับเคลื่อนนโยบายของรัฐมนตรีว่าการกระทรวงสาธารณสุข เพื่อยกระดับหลักประกันสุขภาพและการดําเนินการตามแนวทางการปฏิรูปห้องฉุกเฉิน เช่น การยกระดับระบบหลักประกันสุขภาพแห่งชาติ ซึ่งเป็นการขยายการให้บริการต่อเนื่องจากปี 2565 โดยให้ผู้มีสิทธิสามารถเข้ารับบริการกับแพทย์ประจําครอบครัวที่หน่วยบริการปฐมภูมิที่ไหนก็ได้ โดยในปี 2566 จะมีการขยายการดําเนินงานไปทั่วประเทศ โรคมะเร็งไปรับบริการที่ไหนก็ได้ที่พร้อม
----------------------
รัฐบาลไทย-ข่าวทำเนียบรัฐบาล-กทพ. ลงนามสัญญาจ้างบริษัท ล็อกซเล่ย์ จำกัด (มหาชน) และลงนามข้อตกลงคุณธรรม (Integrity Pact) โครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก สัญญาที่ 5
วันพฤหัสบดีที่ 30 กันยายน 2564
กทพ. ลงนามสัญญาจ้างบริษัท ล็อกซเล่ย์ จํากัด (มหาชน) และลงนามข้อตกลงคุณธรรม (Integrity Pact) โครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก สัญญาที่ 5
ซึ่งเป็นโครงข่ายทางพิเศษที่เชื่อมโยงการเดินทางในแนวรัศมีระหว่างกรุงเทพมหานครกับพื้นที่ทางด้านตะวันตก รวมถึงการเดินทางจากจังหวัดในภาคใต้ของประเทศ
วันนี้ (30 กันยายน 2564) เวลา 09.19 น. นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย (กทพ.) กระทรวงคมนาคม เป็นประธานในพิธีลงนามสัญญาจ้างระหว่างการทางพิเศษแห่งประเทศไทย (กทพ.) กับบริษัท ล็อกซเล่ย์ จํากัด (มหาชน) และพิธีลงนามข้อตกลงคุณธรรม (Integrity Pact) โครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก สัญญาที่ 5 (งานรื้อย้ายด่านเก็บค่าผ่านทางพระราม 3) มีระยะเวลาดําเนินงาน 180 วัน งบประมาณ 24 ล้านบาท โดยมีนายภัทร พจน์พานิช รองกรรมการผู้จัดการใหญ่ บริษัท ล็อกซเล่ย์ จํากัด (มหาชน) ร่วมลงนามในสัญญา ณ ห้องประชุม 0301 อาคารศูนย์บริหารทางพิเศษ การทางพิเศษแห่งประเทศไทย
นายสุรเชษฐ์ เหล่าพูลสุข กล่าวว่า โครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก เป็นโครงการทางพิเศษที่อยู่ในแผนแม่บททางพิเศษในพื้นที่กรุงเทพมหานครและปริมณฑล ซึ่งเป็นโครงข่ายทางพิเศษที่เชื่อมโยงการเดินทางในแนวรัศมีระหว่างกรุงเทพมหานครกับพื้นที่ทางด้านตะวันตก รวมถึงการเดินทางจากจังหวัดในภาคใต้ของประเทศ เพื่อช่วยให้การเดินทางเข้าสู่กรุงเทพมหานครเป็นไปอย่างสะดวก รวดเร็ว และช่วยลดปัญหาจราจรติดขัดบนทางพิเศษเฉลิมมหานคร ช่วงดาวคะนองถึงท่าเรือ รวมถึงบนถนนพระรามที่ 2 ในปัจจุบัน
โครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก สัญญาที่ 5 (งานรื้อย้ายด่านจัดเก็บค่าผ่านทางพระราม 3) เป็นส่วนหนึ่งของโครงการทางพิเศษสาย พระราม 3 - ดาวคะนอง - วงแหวนรอบนอกกรุงเทพมหานครด้านตะวันตก โดย กทพ. มีความจําเป็นต้องรื้อย้ายด่านจัดเก็บค่าผ่านทางพระราม 3 ปัจจุบัน เพื่อใช้พื้นที่ก่อสร้างทางยกระดับในโครงการฯ ซึ่งดําเนินการโดยผู้รับจ้าง สัญญาที่ 4 ในการนี้ กทพ. จึงต้องการจัดจ้างงานก่อสร้างระบบจัดเก็บค่าผ่านทางทั้งระบบ เพื่อใช้งานที่ด่านพระราม 3 แห่งใหม่ และรื้อถอนอุปกรณ์เดิมออกจากด่านพระราม 3 ปัจจุบัน พร้อมส่งมอบให้ กทพ. และขนย้ายไปเก็บในสถานที่ที่ กทพ. กําหนด และโดยที่การจัดเก็บค่าผ่านทางที่ด่านฯ พระราม 3 ในปัจจุบัน บริษัท ทางด่วนและรถไฟฟ้ากรุงเทพ จํากัด (มหาชน) (BEM) เป็นผู้มีสิทธิในการดําเนินการในฐานะผู้รับสัมปทานจาก กทพ. ทั้งนี้ ในการก่อสร้างระบบจัดเก็บค่าผ่านทางที่ด่านเก็บค่าผ่านทางฯ พระราม 3 แห่งใหม่นี้ ต้องการให้มีการใช้งานในลักษณะเดียวกันกับที่ด่านพระราม 3 ซึ่งปัจจุบันใช้งานอยู่ โดยเฉพาะในส่วนของซอฟต์แวร์และโปรแกรมจะต้องใช้ซอฟต์แวร์และโปรแกรมที่ทํางานร่วมกับระบบปัจจุบันได้อย่างมีประสิทธิภาพ ทั้งนี้เพื่อให้การผลัดเปลี่ยนหมุนเวียนการปฏิบัติงานของพนักงานที่ด่านเก็บค่าผ่านทางพระราม 3 แห่งใหม่นี้ กับด่านเก็บค่าผ่านทางอื่น ๆ เป็นไปอย่างราบรื่น รวมทั้งเพื่อไม่ให้เป็นภาระในงานซ่อมบํารุงของ BEM และ กทพ. ต่อไป
รัฐบาลไทย-ข่าวทำเนียบรัฐบาล-25 เมษายน วันคล้ายวันสวรรคตสมเด็จพระนเรศวรมหาราช
วันจันทร์ที่ 25 เมษายน 2565
25 เมษายน วันคล้ายวันสวรรคตสมเด็จพระนเรศวรมหาราช
ร่วมรําลึกถึงพระมหากรุณาธิคุณ สมเด็จพระนเรศวรมหาราช ผู้ทรงกอบกู้อิสรภาพของไทย
รัฐบาลไทย-ข่าวทำเนียบรัฐบาล-บอร์ด สมอ. ฟันธงไม่คุม “ชิ้นส่วนท่อไอเสีย จยย.” คงเข้มมาตรฐาน “ท่อไอเสียรถ จยย.” เตรียมประกาศบังคับต่อเนื่อง
วันศุกร์ที่ 6 พฤษภาคม 2565
บอร์ด สมอ. ฟันธงไม่คุม “ชิ้นส่วนท่อไอเสีย จยย.” คงเข้มมาตรฐาน “ท่อไอเสียรถ จยย.” เตรียมประกาศบังคับต่อเนื่อง
บอร์ด สมอ. ฟันธงไม่คุม “ชิ้นส่วนท่อไอเสีย จยย.” คงเข้มมาตรฐาน “ท่อไอเสียรถ จยย.” เตรียมประกาศบังคับต่อเนื่อง
บอร์ด สมอ. ฟันธงไม่คุม “ชิ้นส่วนท่อไอเสีย จยย.” คงเข้มมาตรฐาน “ท่อไอเสียรถ จยย.” เตรียมประกาศบังคับต่อเนื่อง
สุริยะ” สั่งการ สมอ. เร่งประกาศควบคุม “ท่อไอเสียรถ จยย.” อย่างต่อเนื่อง หลังบอร์ด สมอ. ฟันธงไม่ควบคุม “ชิ้นส่วนท่อไอเสียรถ จยย.” คุมเข้มผู้ทํา ผู้นําเข้า ต้องได้มาตรฐาน ลดผลกระทบทางสิ่งแวดล้อม รวมถึงมลพิษทางเสียงที่เกิดจากการดัดแปลงท่อไอเสีย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังการประชุมบอร์ด สมอ. เมื่อวันที่ 18 เมษายน 2565 ที่ผ่านมาว่า บอร์ด สมอ. มีมติเห็นชอบให้ “ชิ้นส่วนท่อไอเสียรถ จยย.” เป็นสินค้าทั่วไป โดยไม่กําหนดเป็นสินค้าควบคุม เนื่องจาก สมอ. ได้ประกาศให้ท่อไอเสียรถ จยย. เป็นสินค้าควบคุมอยู่แล้ว ทั้งนี้ เพื่ออํานวยความสะดวกให้ผู้ประกอบการในการดําเนินธุรกิจ จึงกําชับให้ สมอ. เร่งรัดดําเนินการทบทวนมาตรฐานท่อไอเสียรถ จยย. พร้อมประกาศบังคับใช้โดยเร็ว เพื่อความปลอดภัยของประชาชน และสร้างความเชื่อมั่นในอุตสาหกรรมยานยนต์ของไทยให้เป็นที่ยอมรับและแข่งขันได้กับต่างประเทศ
นายจุลพงษ์ ทวีศรี รองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม (กมอ.) กล่าวว่า การกําหนดมาตรฐานของ สมอ. จะคํานึงถึงผู้เกี่ยวข้องทุกฝ่าย ทั้งผู้ผลิต และผู้บริโภค โดยจะเปิดรับข้อคิดเห็นของทุกฝ่ายเพื่อนํามาประกอบการพิจารณากําหนดเป็นมาตรฐาน เพื่อให้มีความเหมาะสมในการนําไปใช้งาน และเพื่อความปลอดภัยของประชาชน ตลอดจนเพื่อเศรษฐกิจโดยรวมของประเทศ สําหรับมาตรฐานชิ้นส่วนท่อไอเสียรถ จยย. ก็เช่นเดียวกัน ที่ กมอ. มีมติเห็นชอบให้เป็นมาตรฐานทั่วไปต่อไปนั้น ตนได้กําชับให้ สมอ. กําหนดมาตรการในการกํากับดูแลและควบคุมการผลิตให้ได้มาตรฐานด้วย โดยให้บูรณาการการทํางานร่วมกับหน่วยงานที่เกี่ยวข้อง เพื่อแก้ไขปัญหาผู้ประกอบการทําชิ้นส่วนท่อไอเสียมาประกอบหรือดัดแปลง รวมทั้งให้รายงานความคืบหน้าและความถี่ในการตรวจสอบ หากยังไม่สามารถแก้ไขปัญหาความเดือดร้อนรําคาญจากท่อไอเสียได้ ก็ให้นํากลับมาทบทวนอีกครั้ง
ด้าน นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า “ขณะนี้ สมอ. อยู่ระหว่างการทบทวนแก้ไขปรับปรุงมาตรฐานท่อไอเสียรถจักรยานยนต์ เพื่อให้มีความเหมาะสมในการนําไปใช้ และคุ้มครองผู้บริโภคให้ปลอดภัย ตลอดจนลดผลกระทบต่อสิ่งแวดล้อม โดยจะยังคงประกาศเป็นสินค้าควบคุมอย่างต่อเนื่อง ซึ่งคาดว่าจะประกาศบังคับใช้ภายในปี 2566 ทั้งนี้ ท่อไอเสียที่ได้มาตรฐาน มอก. ต้องทําจากวัสดุที่ทนทานต่อการกัดกร่อน มีการควบคุมเรื่องระดับเสียงที่ต้องไม่เกิน 95 เดซิเบล (เอ) เพื่อควบคุมมลพิษจากเสียงของยานยนต์ให้อยู่ในเกณฑ์ที่ปลอดภัยสําหรับประชาชน ซึ่งปัจจุบันมีผู้ประกอบการที่ได้รับใบอนุญาตจาก สมอ. แล้ว จํานวน 70 ราย แบ่งเป็นผู้ทํา 47 ราย และผู้นําเข้า 23 ราย” เลขาธิการ สมอ. กล่าว
รัฐบาลไทย-ข่าวทำเนียบรัฐบาล-รมว.เฮ้ง ส่งทีมคณะที่ปรึกษา มอบถุงยังชีพแก่สมาคมแท็กซี่ 4 แห่ง บรรเทาความเดือดร้อนจากโควิด-19
วันพฤหัสบดีที่ 12 สิงหาคม 2564
รมว.เฮ้ง ส่งทีมคณะที่ปรึกษา มอบถุงยังชีพแก่สมาคมแท็กซี่ 4 แห่ง บรรเทาความเดือดร้อนจากโควิด-19
รัฐมนตรีว่าการกระทรวงแรงงาน มอบหมายให้ คณะที่ปรึกษารัฐมนตรีว่าการกระทรวงแรงงาน มอบถุงยังชีพแก่สมาคมแท็กซี่ 4 แห่ง บรรเทาความเดือดร้อนจากโควิด-19
เมื่อวันที่ 12 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ ดร.จําลอง ช่วยรอด คณะที่ปรึกษารัฐมนตรีว่าการกระทรวงแรงงาน ลงพื้นที่มอบถุงยังชีพ จํานวน 3,000 ชุด แก่สมาคมแท็กซี่ 4 สมาคม ประกอบด้วย สมาคมประสานงานรถรับจ้างสุวรรณภูมิ สมาคมแท็กซี่สาธารณะไทย สมาคมแท็กซี่ยานยนต์ไฟฟ้า และสมาคมผู้ขับรถแท็กซี่สาธารณะ เพื่อให้แต่ละสมาคมนําไปส่งมอบช่วยเหลือครอบครัวคนขับรถแท็กซี่ที่ได้รับผลกระทบจากสถานการณ์การแพร่ระบาดของโควิด-19 โดยมี นายนันทชัย ปัญญาสุรฤทธิ์ รองอธิบดีกรมการจัดหางาน เจ้าหน้าที่กระทรวงแรงงาน เจ้าหน้าที่การท่าอากาศยานสุวรรณภูมิ​ เป็นตัวแทนมอบในครั้งนี้ด้วย
ดร.จําลอง กล่าวว่า ในวันนี้ กระทรวงแรงงาน ภายใต้การนําของท่านสุชาติ ชมกลิ่น รมว.แรงงาน ได้เห็นความยากลําบากและความเดือดร้อนของพี่น้องผู้ใช้แรงงานจากผลกระทบโควิด-19 จึงมอบหมายให้ผมลงพื้นที่มายังสมาคมแท็กซี่ทั้ง 4 แห่ง เพื่อมอบถุงยังชีพจํานวน 3,000 ชุด ร่วมเป็นส่วนหนึ่งเดินเคียงข้างสังคมให้รอดพ้นสถานการณ์นี้ไปด้วยกัน และบรรเทาความเดือดร้อนของครอบครัวคนขับรถแท็กซี่ที่ได้รับผลกระทบจากการแพร่ระบาดของโควิด-19 ตามเจตนารมณ์ของรัฐบาลที่จะไม่ทิ้งใครไว้ข้างหลัง
“ผู้ที่มารับถุงยังชีพต่างกล่าวขอบพระคุณท่านพล.อ.ประยุทธ์ จันทร์โอชา นายกรัฐมนตรี และ ท่านรัฐมนตรีว่าการกระทรวงแรงงาน นายสุชาติ ชมกลิ่น ที่มอบข้าวสาร 3,000 ถุง บะหมี่กึ่งสําเร็จรูป ปลากระป๋อง หน้ากากอนามัย ให้กับสมาชิกสมาคมแท๊กซี่ทั้ง 4 สมาคม จุดหลักที่สุวรรณภูมิ​ หลักสี่ บางเขน และด้านฝั่งธน แต่ก็ยังไม่เพียงพอกับความต้องการของสมาชิกที่มารอรับ คณะกรรมการบริหารทั้ง 4 สมาคมจึงขอเพิ่มเติมอีก 3,000 ชุด ตามที่ได้ขอไป 6,000 ชุดเพื่อที่จะแจกให้กับสมาชิกที่วิ่งรถช่วงบ่ายต่อไป ดร.จําลอง กล่าวในท้ายสุด
รัฐบาลไทย-ข่าวทำเนียบรัฐบาล-โฆษกรัฐบาลเผย "นายก" สั่งการให้หน่วยงานที่เกี่ยวข้องเร่งแก้ปัญหา กรณี ประชาชนถูกดูดเงินบัญชีธนาคารผิดปกติ ขณะที่ประธานสมาคมธนาคารไทยและแบงค์ชาติยันธนาคารไม่ได้โดนแฮกแต่เกิดจากซื้อของผ่านออนไลน์พร้อมดูแลคืนเงินให้ผู้เสียหาย
วันจันทร์ที่ 18 ตุลาคม 2564
โฆษกรัฐบาลเผย "นายก" สั่งการให้หน่วยงานที่เกี่ยวข้องเร่งแก้ปัญหา กรณี ประชาชนถูกดูดเงินบัญชีธนาคารผิดปกติ ขณะที่ประธานสมาคมธนาคารไทยและแบงค์ชาติยันธนาคารไม่ได้โดนแฮกแต่เกิดจากซื้อของผ่านออนไลน์พร้อมดูแลคืนเงินให้ผู้เสียหาย
โฆษกรัฐบาลเผย "นายก" สั่งการให้หน่วยงานที่เกี่ยวข้องเร่งแก้ปัญหา กรณี ประชาชนถูกดูดเงินบัญชีธนาคารผิดปกติ ขณะที่ประธานสมาคมธนาคารไทยและแบงค์ชาติยันธนาคารไม่ได้โดนแฮกแต่เกิดจากซื้อของผ่านออนไลน์ไม่ใช่แอปดูดเงิน พร้อมดูแลคืนเงินให้ผู้เสียหาย
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า กรณีประชาชนร้องเรียนว่าถูกหักเงินจากบัญชีธนาคาร บัญชีบัตรเครดิต หรือบัญชีบัตรเดบิต อย่างผิดปกติเป็นจํานวนมาก หรือลักษณะผูกบัญชีไว้กับวิลเลจหรือสโตร์ออนไลน์ โดยจํานวนเงินที่หักไม่สูง แต่มีจํานวนหลายรายการติดๆ กัน นั้นทางพล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบเรื่องดังกล่าวแล้ว และได้สั่งการให้หน่วยงานที่เกี่ยวข้อง เข้าไปตรวจสอบเพื่อเร่งแก้ไขปัญหา
นายธนกร กล่าวว่า ตนได้ประสานไปยังนายผยง ศรีวณิช ประธานสมาคมธนาคารไทย ซึ่งประธานสมาคมธนาคารไทย แจ้งว่า ทีมงานของสมาคมธนาคารไทย กําลังร่วมประชุมกับทีม Fraud (ทีมตรวจสอบการทุจริตฉ้อโกงเกี่ยวกับระบบธนาคาร) และชมรมผู้บริหารเทคโนโลยีสารสนเทศระดับสูง (Chief Information Officer :CIO) ของธนาคารพาณิชย์ ถึงเรื่องดังกล่าว ทั้งนี้ล่าสุดทางสมาคมธนาคารไทยและธนาคารแห่งประเทศไทยได้ออกแถลงการณ์ชี้แจงว่า โดยเบื้องต้นพบว่า มิได้เกิดจากการรั่วไหลของข้อมูลจากธนาคาร แต่เป็นรายการที่เกิดจากการทําธุรกรรมชําระค่าสินค้าและบริการกับร้านค้าออนไลน์ที่จดทะเบียนในต่างประเทศเป็นส่วนใหญ่ และ ไม่ใช่แอปดูดเงินตามที่ปรากฏเป็นข่าวขณะนี้ธนาคารเจ้าของบัตรได้ดําเนินการระงับการใช้บัตรของลูกค้าที่มีรายการผิดปกติ และติดต่อลูกค้า รวมทั้งอยู่ระหว่างดําเนินการตรวจสอบร้านค้าที่มีธุรกรรมที่ผิดปกติเหล่านี้
นอกจากนี้ ลูกค้าที่ตรวจสอบพบความผิดปกติของรายการธุรกรรมด้วยตนเอง สามารถติดต่อคอลเซ็นเตอร์ หรือสาขาของธนาคารผู้ออกบัตรเพื่อแจ้งตรวจสอบและยืนยันการทําธุรกรรมในทันที โดยธนาคารจะดูแลแก้ไข ปัญหาที่เกิดขึ้น และเร่งคืนเงินให้กับลูกค้าที่ได้รับความเสียหายตามขั้นตอนของธนาคารโดยเร็วต่อไป ธปท. และสมาคมธนาคารไทย ให้ความสําคัญอย่างยิ่งกับความปลอดภัยในการทําธุรกรรมทางการเงิน และ การคุ้มครองข้อมูลส่วนบุคคลของลูกค้า โดยธนาคารพาณิชย์มีระบบการรักษาความมั่นคงปลอดภัยและมีการ ตรวจสอบการทําธุรกรรมที่ผิดปกติอย่างต่อเนื่อง เมื่อพบรายการที่ผิดปกติ ธนาคารจะแจ้งลูกค้าเพื่อตรวจสอบและยืนยันรายการธุรกรรม และพร้อมจะดูแลลูกค้าด้วยความรับผิดชอบเสมอ
......................
รัฐบาลไทย-ข่าวทำเนียบรัฐบาล-เอกอัครราชทูตจีนประจำประเทศไทย เข้าเยี่ยมคารวะ รมว.อว. ในโอกาสเข้ารับตำแหน่งใหม่
วันจันทร์ที่ 29 พฤศจิกายน 2564
เอกอัครราชทูตจีนประจําประเทศไทย เข้าเยี่ยมคารวะ รมว.อว. ในโอกาสเข้ารับตําแหน่งใหม่
เอกอัครราชทูตจีนประจําประเทศไทย เข้าเยี่ยมคารวะ รมว.อว. ในโอกาสเข้ารับตําแหน่งใหม่
เมื่อวันที่ 24 พฤศจิกายน 2564 : นายหาน จื้อเฉียง (Mr. Han Zhiqiang) เอกอัครราชทูตสาธารณรัฐประชาชนจีน ประจําประเทศไทย และคณะ ได้เข้าเยี่ยมคารวะ ศ.(พิเศษ) ดร.อเนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วยผู้บริหารหน่วยงานในสังกัดกระทรวง อว. เข้าร่วมหารือฯ ณ ห้องพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
ในโอกาสนี้ ทั้งสองฝ่ายได้แลกเปลี่ยนข้อคิดเห็นเกี่ยวกับการขับเคลื่อนความร่วมมือด้านการอุดมศึกษา วิทยาศาสตร์ วิจัยและนวัตกรรม โดยจะเสริมสร้างความร่วมมือและให้การสนับสนุนซึ่งกันและกันให้มากยิ่งขึ้น บนพื้นฐานของการที่ไทยและจีนเป็นหุ้นส่วนความร่วมมือเชิงยุทธศาสตร์อย่างรอบด้านระหว่างกัน โดย อว. ได้มีการแต่งตั้งคณะกรรมการพัฒนาและขับเคลื่อนความร่วมมือด้านการอุดมศึกษา วิทยาศาสตร์ วิจัยและนวัตกรรม ระหว่างไทย-จีน เพื่อยกระดับความร่วมมือของทั้งสองฝ่ายในภาพใหญ่ให้มีทิศทางการดําเนินงานที่ชัดเจนและให้เกิดประโยชน์ร่วมกันมากยิ่งขึ้น การแลกเปลี่ยนข้อคิดเห็นและประเด็นความร่วมมือที่สําคัญ สรุปได้ดังนี้
กระทรวงการอุดมศึกษาฯ ยินดีให้การสนับสนุนการเรียนการสอนภาษาจีนในประเทศไทย และส่งเสริมการแลกเปลี่ยนด้านภาษาและวัฒนธรรมซึ่งสถาบันอุดมศึกษาของไทยและจีนมีความร่วมมือที่เข้มแข็ง โดยเฉพาะอย่างยิ่ง การมีสถาบันขงจื่อตั้งอยู่ในสถาบันอุดมศึกษาไทยถึง 16 แห่ง อีกทั้งจากการที่ อว. มีความร่วมมือที่ใกล้ชิดกับ Chinese Academy of Sciences (CAS) ซึ่งมีบทบาทสําคัญในการพัฒนาวิทยาศาสตร์และเทคโนโลยีของจีน จึงมีแนวคิดที่จะศึกษารูปแบบของ CAS มาปรับใช้ในการจัดตั้งหน่วยงานในลักษณะเดียวกันในไทยในอนาคตโดยอาจใช้ชื่อว่า Thailand Academy of Science (TAS)
ผู้บริหารหน่วยงานของกระทรวงการอุดมศึกษาฯ ได้นําเสนอประเด็นความร่วมมือรายสาขาที่ต้องการผลักดันและสานต่อ เช่น การส่งนักวิทยาศาสตร์ของไทยไปฝึกอบรมและดูงานการใช้เครื่องปฏิกรณ์ Tokamak การพัฒนาบุคลากรสําหรับการพัฒนาดาวเทียมขนาดเล็ก การร่วมสนับสนุนการจัดตั้ง Asian Treaty Organization for Astronomy เพื่อพัฒนาเทคโนโลยีด้านดาราศาสตร์ของประเทศสมาชิกในภูมิภาคเอเชีย การยกระดับความร่วมมือด้านการวิจัยและพัฒนาระบบขนส่งราง การพัฒนาหลักสูตรการเรียนการสอน การถ่ายทอดเทคโนโลยีและการบํารุงรักษาระบบราง การสนับสนุนการจัดตั้ง Sustainable Manufacturing Center (SMC) ณ EECi โดยขอให้จีนสนับสนุนด้านการพัฒนา SMEs ไทยให้เป็น Smart manufactory และการพัฒนากําลังคนด้าน AI การถ่ายทอดเทคโนโลยีการตรวจสุขภาพเขื่อนให้แก่กลุ่มประเทศอาเซียน การส่งเสริมการเกษตรให้มีมูลค่าสูง และความร่วมมือในการขจัดความยากจนโดยใช้วิทยาศาสตร์ เทคโนโลยีและนวัตกรรม
นอกจากนี้ รัฐมนตรีว่าการกระทรวงการอุดมศึกษาฯ ได้เสนอข้อริเริ่มความร่วมมือด้านการศึกษาและวิจัยเกี่ยวกับมรดกทางวัฒนธรรม เนื่องจากประเทศจีนเป็นแหล่งกําเนิดอารยธรรมที่สําคัญของโลกและเมื่อไม่นานมานี้ ไทยก็ได้รับการจัดอันดับให้เป็นประเทศที่ร่ํารวยมรดกทางวัฒนธรรมของโลกเป็นอันดับที่ 7 (โดย US News & World Report) ทั้งนี้ ทั้งสองฝ่ายอาจร่วมมือกันส่งเสริมมรดกทางวัฒนธรรมไทย-จีน ซึ่งนับเป็นข้อริเริ่มใหม่ในการเสริมสร้างความสัมพันธ์ระดับทวิภาคีที่สามารถขยายผลไปสู่ระดับพหุพาคีต่อไป ทั้งนี้ ฝ่ายจีนแสดงความสนใจและยินดีอย่างยิ่งที่จะให้การสนับสนุนในเรื่องดังกล่าว
รัฐบาลไทย-ข่าวทำเนียบรัฐบาล-ผู้บริหารก.อุตฯถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565
วันอังคารที่ 4 มกราคม 2565
ผู้บริหารก.อุตฯถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565
ผู้บริหารก.อุตฯถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565
ผู้บริหารก.อุตฯถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565
วันที่ 1 มกราคม พ.ศ.2565 เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ นายจุลพงษ์ ทวีศรี นายภานุวัตน์ ตริยางกูรศรี รองปลัดกระทรวงอุตสาหกรรม พร้อมด้วยคณะผู้บริหารระดับสูงกระทรวงอุตสาหกรรม ร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พร้อมลงนามถวายพระพรเนื่องในโอกาสวันขึ้นปีใหม่ พ.ศ.2565 ณ ศาลาสหทัยสมาคม พระบรมมหาราชวัง
รัฐบาลไทย-ข่าวทำเนียบรัฐบาล-ไทยรับมอบวัคซีน Moderna จากสหรัฐฯ 1 ล้านโดส ให้คนไทยฉีดวัคซีนได้อย่างครอบคลุม
วันอังคารที่ 23 พฤศจิกายน 2564
ไทยรับมอบวัคซีน Moderna จากสหรัฐฯ 1 ล้านโดส ให้คนไทยฉีดวัคซีนได้อย่างครอบคลุม
....
นายกรัฐมนตรีเป็นประธานในพิธีรับมอบวัคซีนป้องกันโควิด-19 ของบริษัท Moderna จากรัฐบาลสหรัฐฯ โดยมีนายไมเคิล ฮีต อุปทูตรักษาราชการชั่วคราว สถานเอกอัครราชทูตสหราชสหรัฐฯ ประจําประเทศไทย เป็นผู้แทนรัฐบาลสหรัฐฯ เข้าร่วมพิธี
.
นายกรัฐมนตรีขอบคุณรัฐบาลสหรัฐฯ ประธานาธิบดีไบเดน และอุปทูตฯ ผ่านการสนับสนุนวัคซีนโควิด-19 เป็นครั้งที่ 2 ของบริษัท Moderna จํานวน 1,000,000 โดส สะท้อนถึงความเป็นมิตรแท้ ช่วยสนับสนุนให้ไทยรับมือกับการแพร่ระบาดของโควิด-19 จนสถานการณ์ดีขึ้น และสามารถเปิดประเทศได้อีกครั้ง โดยไทยจะนําวัคซีนที่ได้รับครั้งนี้ไปกระจายฉีดอย่างทั่วถึง เพื่อให้เกิดภูมิคุ้มกันและเพื่อความปลอดภัยของคนไทย
.
ด้านนายไมเคิล ฮีต กล่าวยินดีที่มีส่วนสําคัญและภูมิใจที่ได้ร่วมสนับสนุนการรับมือกับการแพร่ระบาดของโรคโควิด-19 ให้ไทยกลับมาเปิดประเทศ และดําเนินกิจกรรมทางเศรษฐกิจได้อย่างมีประสิทธิภาพและปลอดภัยมากยิ่งขึ้น ซึ่งนอกจากการสนับสนุนวัคซีนแล้ว สหรัฐฯ จะพิจารณาให้การสนับสนุนด้านการรักษาต่อไปด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กสร. ชู ‘วันสตรีสากล’ ลุยจัดสวัสดิการนอกเหนือกฎหมาย แนะกฎหมายควรรู้ส่งเสริมแรงงานหญิง
วันอังคารที่ 8 มีนาคม 2565
กสร. ชู ‘วันสตรีสากล’ ลุยจัดสวัสดิการนอกเหนือกฎหมาย แนะกฎหมายควรรู้ส่งเสริมแรงงานหญิง
กรมสวัสดิการและคุ้มครองแรงงาน (กสร.) ชู ‘วันสตรีสากล’ ปี 2565 ยกแรงงานสตรีสําคัญต่อระบบเศรษฐกิจไทย ลุยจัดสวัสดิการนอกเหนือกฎหมาย พร้อมแนะข้อกฎหมายควรรู้ ยกระดับคุณภาพชีวิตแรงงาน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวว่าวันที่ 8 มีนาคมของทุกปีเป็นวันสตรีสากลซึ่งปัจจุบันแรงงานสตรีได้เข้ามามีบทบาทในการพัฒนาประเทศไทยเป็นอย่างมาก ทั้งในระดับผู้บริหารหรือผู้ปฏิบัติงาน นอกจากนี้ยังพบว่าสตรีที่ทํางานได้รับการยอมรับเป็นอย่างสูงในแวดวงธุรกิจต่าง ๆ เช่น ธุรกิจการส่งออก ธุรกิจค้าปลีกสินค้าอุปโภคและบริโภค ธุรกิจการเงิน เป็นต้น ซึ่งล้วนเป็นภาคธุรกิจที่เป็นฟันเฟืองสําคัญของระบบเศรษฐกิจที่มีความสําคัญต่อการพัฒนาประเทศเป็นอย่างมากนายสุชาติ ชมกลิ่น รัฐมนตรีว่าการกระทรวงแรงงานซึ่งกํากับดูแลกระทรวงแรงงานได้ให้ความสําคัญต่อการคุ้มครองและพัฒนาคุณภาพชีวิตแรงงานสตรีมาโดยตลอดซึ่งเห็นได้จากการกําหนดการคุ้มครองสิทธิของแรงงานสตรีไว้เป็นการเฉพาะในพระราชบัญญัติคุ้มครองแรงงาน พ.ศ. 2541และส่งเสริมการจัดสวัสดิการนอกเหนือกฎหมายเพื่อส่งเสริมคุณภาพชีวิตแรงงานสตรี เช่นการส่งเสริมการจัดตั้งศูนย์เลี้ยงเด็กในสถานประกอบกิจการเพื่อลดความกังวลของแรงงานที่มีบุตร เพิ่มคุณภาพชีวิตที่ดีของแรงงานและความสัมพันธ์ที่ดีระหว่างนายจ้างลูกจ้างปัจจุบันมีสถานประกอบกิจการจัดให้มีสถานรับเลี้ยงเด็กจํานวน96 แห่งศูนย์เด็กเล็กวิทยาเขตสิรินธรราชวิทยาลัยในพระราชูปถัมภ์ มีบุตรของแรงงานไทยและต่างด้าวในความดูแล 888 คน รวมถึงการจัดตั้งมุมนมแม่ในสถานประกอบกิจการ2,008 แห่ง ตลอดจนการส่งเสริมให้มีส่วนร่วมในการพัฒนาคุณภาพชีวิตแรงงาน รวมถึงการมีส่วนร่วมเรื่องความเท่าเทียมในการทํางาน
อธิบดี กสร.กล่าวเพิ่มเติมว่า กฎหมายคุ้มครองสิทธิแรงงานสตรีที่ควรรู้ ตามพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติม มีดังนี้ มาตรา 15 ให้นายจ้างปฏิบัติต่อลูกจ้างชายและหญิงโดยเท่าเทียมกันในการจ้างงาน เว้นแต่ลักษณะหรือสภาพของงานไม่อาจปฏิบัติเช่นนั้นได้มาตรา 16 ห้ามมิให้นายจ้าง หัวหน้างานกระทําการล่วงเกิน คุกคามทางเพศต่อลูกจ้างมาตรา 38 ห้ามมิให้นายจ้างให้ลูกจ้างซึ่งเป็นหญิงทํางานเหมืองแร่หรืองานก่อสร้างที่ต้องทําใต้ดิน งานที่ต้องทําบนนั่งร้านที่สูงกว่าพื้นดินตั้งแต่10 เมตรขึ้นไปงานผลิตหรือขนส่งวัตถุระเบิดหรือวัตถุไวไฟ มาตรา 39 ห้ามมิให้นายจ้างให้ลูกจ้างซึ่งเป็นหญิงมีครรภ์ทํางานเกี่ยวกับเครื่องจักรที่มีความสั่นสะเทือนงานขับเคลื่อนหรือติดไปกับยานพาหนะงานยก หรือเข็นของหนักเกิน 15 กิโลกรัม และงานที่ทําในเรือมาตรา 39/1 ห้ามมิให้นายจ้างให้ลูกจ้างซึ่งเป็นหญิงมีครรภ์ทํางานในระหว่างเวลา 4 ทุ่ม – 6โมงเช้าทํางานล่วงเวลา หรือทํางานในวันหยุดมาตรา 41 ลูกจ้างหญิงมีครรภ์มีสิทธิลาคลอดบุตรครรภ์หนึ่งไม่เกิน 98 วัน โดยได้รับค่าจ้าง 45 วันมาตรา 43 ห้ามมีให้นายจ้างเลิกจ้างลูกจ้างหญิงเพราะเหตุมีครรภ์หากฝ่าฝืนต้องถูกดําเนินคดีทั้งนี้ สามารถสอบถามข้อมูลเพิ่มเติมได้ที่ กลุ่มงานแรงงานหญิง เด็ก และเครือข่ายการคุ้มครองแรงงาน กองคุ้มครองแรงงาน โทรศัพท์: 0 2660 2048หรือ E-mail :lpnd@labour.mail.go.th
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ แรงงาน เปิดประชุมเชิงปฏิบัติการหลักสูตร "พัฒนา จป. เพื่อเป็นผู้นาการขับเคลื่อนองค์กรสุขภาวะ" รุ่นที่ 2
วันพฤหัสบดีที่ 19 พฤษภาคม 2565
ผู้ช่วยรัฐมนตรีฯ แรงงาน เปิดประชุมเชิงปฏิบัติการหลักสูตร "พัฒนา จป. เพื่อเป็นผู้นาการขับเคลื่อนองค์กรสุขภาวะ" รุ่นที่ 2
...
วันที่ 19 พฤษภาคม 2565 เวลา 09.00 น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน เป็นประธานในการเปิดการประชุมเชิงปฏิบัติการ “พัฒนาศักยภาพ จป. เพื่อเป็นผู้นําการขับเคลื่อนองค์กรสุขภาวะ” ตามโครงการพัฒนาศักยภาพและบทบาทหน้าที่เจ้าหน้าที่ความปลอดภัย ในการทํางานด้านสุขภาวะองค์กร เพื่อเป็นผู้นําการขับเคลื่อนองค์กรสุขภาวะให้มีประสิทธิภาพ และเกิดประสิทธิผล สามารถประเมินความเสี่ยงด้านสุขภาพที่เกิดจากพฤติกรรมของลูกจ้างในสถานประกอบกิจการ รวมทั้ง ให้คําแนะนําในการปรับเปลี่ยนพฤติกรรมสุขภาพ เพื่อให้ลูกจ้างมีพฤติกรรมสุขภาพที่ถูกต้อง ณ ห้องประชุมมารีน่าเบย์ ชั้น 2 โรงแรมโนโวเทล มารีน่า ศรีราชา แอนด์ เกาะสีชัง จังหวัดชลบุรี
นายสุรชัย กล่าวว่า กระทรวงแรงงาน ในฐานะหน่วยงานที่มีหน้าที่กํากับดูแลให้สถานประกอบกิจการ มีเจ้าหน้าที่ความปลอดภัยในการทํางานตามกฎหมายเล็งเห็นถึงโอกาสในการพัฒนาบทบาทเจ้าหน้าที่ความปลอดภัยในการทํางาน จึงได้ร่วมมือกับ สํานักสนับสนุนสุขภาวะองค์กร สํานักงานกองทุนสนับสนุนการสร้างเสริมสุขภาพ (สสส.)ดําเนินโครงการฯ เพื่อพัฒนาเจ้าหน้าที่ความปลอดภัยในการทํางานให้มีความรู้ความเข้าใจเกี่ยวกับการพัฒนาองค์กรสุขภาวะ (Happy Workplace) ที่สามารถดูแลปัญหาสุขภาพได้อย่างครอบคลุม ทั้งด้านสุขภาพที่เกี่ยวกับการทํางาน เช่นการป้องกันโรคและอุบัติเหตุจากการทํางาน และสุขภาพทั่วไป
นายสุรชัย กล่าวเพิ่มเติมว่า เจ้าหน้าที่ความปลอดภัยในการทํางานถือว่าเป็นบุคคลที่สําคัญอย่างยิ่งและมีคุณค่าในองค์กร เป็นกําลังสําคัญในการขับเคลื่อนงานความปลอดภัย ในการทํางานให้ประสบความสําเร็จ และเป็นผู้สร้างกลไกในการถ่ายทอดความรู้ ความเข้าใจ สู่ผู้ปฏิบัติงานทุกระดับ เพื่อให้เกิดการทํางานด้วย ความปลอดภัย ไม่ประสบอุบัติเหตุ และปราศจากโรค จากการทํางาน ซึ่งกระทรวงแรงงานก็ได้ให้ความสําคัญในการดูแลความปลอดภัยและสุขภาพอนามัยของผู้ใช้แรงงานทุกคนอย่างจริงจังและต่อเนื่องเช่นเดียวกัน เห็นได้จากการกําหนดนโยบาย Safety Thailand เป็นนโยบายสําคัญ และขับเคลื่อนงานด้วยการบังคับใช้กฎหมายอย่างเคร่งครัด สนับสนุนให้มีการสร้างและพัฒนาเครือข่ายความปลอดภัยในการทํางานให้เข้มแข็งและมีจํานวนเพิ่มมากขึ้น ตลอดจนสร้าง การรับรู้และสร้างจิตสํานึกให้เกิดขึ้นในทุกภาคส่วน มุ่งหวังให้สถิติอุบัติเหตุจากการทํางานลดลงอย่างต่อเนื่อง